CELEX: 32017R1588
Language: hu
Date: 2017-09-19 00:00:00
Title: A Bizottság (EU) 2017/1588 végrehajtási rendelete (2017. szeptember 19.) a 2535/2001/EK rendeletnek a Kanadából származó tejtermékekre vonatkozó engedmények tekintetében történő módosításáról

20.9.2017   
            
            
               HU
            
            
               Az Európai Unió Hivatalos Lapja
            
            
               L 241/18
            
         A BIZOTTSÁG (EU) 2017/1588 VÉGREHAJTÁSI RENDELETE
   (2017. szeptember 19.)
   a 2535/2001/EK rendeletnek a Kanadából származó tejtermékekre vonatkozó engedmények tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikkére,
   mivel:
   
               (1)
            
            
               A Tanács az (EU) 2017/38 határozattal (2) az Európai Unió nevében jóváhagyta az egyrészről az Európai Unió és tagállamai, másrészről Kanada között létrejött átfogó gazdasági és kereskedelmi megállapodás (a továbbiakban: a megállapodás) ideiglenes alkalmazását.
            
         
               (2)
            
            
               A megállapodás 2.4. cikke értelmében a Kanadából származó árukra vonatkozó behozatali vámokat a megállapodás 2-A. mellékletének megfelelően csökkenteni kell vagy el kell törölni. Az említett melléklet (2) bekezdése előírja, hogy a megállapodás feleinek a megállapodás hatálybalépésének időpontjától bizonyos származó termékek vonatkozásában az összes vámot meg kell szüntetniük. E szabály az Unióba behozott tejre és tejtermékekre is alkalmazandó.
            
         
               (3)
            
            
               A 2535/2001/EK bizottsági rendelet (3) szabályokat állapít meg a Kanadából származó cheddar sajtra vonatkozó, 09.4513 kontingensszámú behozatali vámkontingens tekintetében. Tekintve, hogy a megállapodás előírja a tejtermékekre vonatkozó vámok eltörlését, az említett vámkontingenst meg kell szüntetni. Következésképpen a 2535/2001/EK rendeletnek a szóban forgó vámkontingens kezelésére vonatkozó rendelkezéseit el kell hagyni. Ezenkívül indokolt naprakésszé tenni a rendelet XI. mellékletének egyes rendelkezéseit.
            
         
               (4)
            
            
               A 2535/2001/EK rendeletet ezért ennek megfelelően módosítani kell. A javasolt módosításokat a megállapodás ideiglenes alkalmazásának kezdőnapjától indokolt alkalmazni, ezért e rendeletnek a lehető leghamarabb hatályba kell lépnie.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 2535/2001/EK rendelet a következőképpen módosul:
   
               a)
            
            
               A 29. cikk (2) bekezdésének helyébe a következő szöveg lép:
               „(2)   Az IMA 1 bizonyítványoknak a vevővel kapcsolatos 3., valamint a rendeltetési országgal kapcsolatos 6. rovatát nem kell kitölteni.”;
            
         
               b)
            
            
               a III. melléklet B. részében a 09.4513 kontingensszámra vonatkozó bejegyzést el kell hagyni;
            
         
               c)
            
            
               a XI. melléklet e rendelet mellékletének megfelelően módosul;
            
         
               d)
            
            
               a XII. mellékletben a Kanadára vonatkozó bejegyzést el kell hagyni.
            
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2017. szeptember 21-étől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. szeptember 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Tanács (EU) 2017/38 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) ideiglenes alkalmazásáról (HL L 11., 2017.1.14., 1080. o.)
   
      (3)  A Bizottság 2535/2001/EK rendelete (2001. december 14.) a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról (HL L 341., 2001.12.22., 29. o.).
   
      MELLÉKLET
      A 2535/2001/EK rendelet XI. melléklete a következőképpen módosul:
      
                  a)
               
               
                  az A. részt el kell hagyni;
               
            
                  b)
               
               
                  a B., a C. és a D. rész helyébe a következő szöveg lép:
               
            
                  „B.
               
               
                  Az ex 0406 90 21 KN-kód alá tartozó, az I. melléklet K. részében a 09.4514 kontingensszámnál, a III. melléklet B. részében pedig a 09.4521 kontingensszámnál említett cheddar sajtok tekintetében:
                  
                              1.
                           
                           
                              7. rovat, az »egész cheddar sajtok« megjegyzés feltüntetésével;
                           
                        
                              2.
                           
                           
                              10. rovat, a »kizárólag hazai termelésű tehéntejből« megjegyzés feltüntetésével;
                           
                        
                              3.
                           
                           
                              11. rovat, a »legalább 50 %« megjegyzés feltüntetésével;
                           
                        
                              4.
                           
                           
                              14. rovat, a »legalább három hónap« megjegyzés feltüntetésével;
                           
                        
                              5.
                           
                           
                              16. rovat, a kontingens érvényességi időtartamának feltüntetésével.
                           
                        
            
                  C.
               
               
                  Az ex 0406 90 01 KN-kód alá tartozó, az I. melléklet K. részében a 09.4515 kontingensszámnál, a III. melléklet B. részében pedig a 09.4522 kontingensszámnál említett, feldolgozásra szánt cheddar sajtok tekintetében:
                  
                              1.
                           
                           
                              7. rovat, az »egész cheddar sajtok« megjegyzés feltüntetésével;
                           
                        
                              2.
                           
                           
                              10. rovat, a »kizárólag hazai termelésű tehéntejből« megjegyzés feltüntetésével;
                           
                        
                              3.
                           
                           
                              16. rovat, a kontingens érvényességi időtartamának feltüntetésével.
                           
                        
            
                  D.
               
               
                  Az ex 0406 90 01 KN-kód alá tartozó, az I. melléklet K. részében a 09.4515 kontingensszámnál, a III. melléklet B. részében pedig a 09.4522 kontingensszámnál említett, feldolgozásra szánt cheddar sajtoktól eltérő sajtok tekintetében:
                  
                              1.
                           
                           
                              10. rovat, a »kizárólag hazai termelésű tehéntejből« megjegyzés feltüntetésével;
                           
                        
                              2.
                           
                           
                              16. rovat, a kontingens érvényességi időtartamának feltüntetésével.”